תואר ראשון בכלכלה וניהול - המכללה האקדמית עמק יזרעאל
ניב רווח לימודים וקריירההאקדמית עמק יזרעאלתואר ראשון בכלכלה וניהול
האקדמית עמק יזרעאל מציעה לימודים במסגרת תואר ראשון בכלכלה וניהול.
תכנית הלימודים במסלול זה מציעה למשתתפים לבחור באחת מתוך ארבע התמחויות המאפשרות להם להתמקד בתחום המושך ומרתק אותם ביותר. הלימודים כוללים ידע תיאורטי נרחב ומעמיק בשילוב עם השכלה ניהולית וכלים לניתוח כלכלי אפקטיבי, אשר יאפשרו לבוגרי הלימודים להשתלב בתפקידי מפתח בשוק העבודה.
תואר ראשון בכלכלה וניהול נפרש על פני תקופת זמן של כשלוש שנים.
Data Analyst - התמחות זו באה במטרה לתת מענה לצורך בכלכלנים בעלי יכולות ניהול נתוני עתק ולקבל מהם מידע כלכי ועסקי. תכנית זו שמה דגש על התנסות מעשית בעבודה עם מאגרי נתונים ומאגרי מידע גדולים לאורך כל תקופת הלימודים. תכנית זו נבנתה בהתאם לדרישות שוק העבודה ובוגריה יזכו בכלים פרקטיים נדרשים הכוללים ידע בתחומי: SQL, ERP, Python, Tabeleau ועוד.
מימון - התמחות זו מכשירה את בוגריה להשתלבות במגוון תפקידים במוסדות שונים כמו בתי השקעות, חברות ביטוח, חברות ייעוץ ואניליסטים, מחלקות כספים בארגונים ועוד. בוגרי ההתמחות יוכלו לעסוק בתפקידי ניהול פיננסי ותקצוב של חברות וארגונים, ניתוח מערכות פיננסיות, ייעוץ ומסחר בניירות ערך ועוד. התמחות זו מספקת פטור מחלק מהבחינות מטעם הרשות לניירות ערך.
חשבונאות - התמחות זו מתעמקת בתחומי הפיננסים, הדוחות הכספיים, התמחיר, הביקורת, המיסים והמשפט. בוגרי ההתמחות יוכשרו כאנשי מפתח בתחום הכספים בארגונים, כחשבים, כמנהלי כספים ואנליסטים, בתעשייה ובמזגר הציבורי. התמחות זו מקנה פטור מחלק מבחינות הביניים והסופיות מטעם מועצת רואי החשבון בישראל.
לוגיסטיקה - התמחות זו מותאמת לאנשים עובדים ולכוחות הביטחון. המשתתפים בהתמחות יוכשרו ככלכלנים ומנהלים לניהול מערכות לוגיסטיות מורכבות במפעלים, בתאגידים ובחברות סחר בינלאומיות. נוסף על מקצועות החובה הנכללים בהתמחות זו, יעסקו המשתתפים בניהול רכש והתקשרויות, ניהול שרשרת אספקה, מודלים של מלאי, מערכות מידע לוגיסטיות, ניהול תפעול וייצור, אבטחת איכות, ניהול משא ומתן, ניהול סיכונים, רכש בינלאומי, קבלת החלטות, ERP ועוד.
נוסף על התכנים הנלמדים במסלול זה, ישתתפו הסטודנטים בהשכרה מעשית במגוון פרויקטים:
פרויקט המתמחים - סטודנטים בשנה השלישית יוכלו להשתלב בפרויקט זה ולהתחיל קריירה בזמן הלימודים במסגרת חברות תעשייתיות ומסחריות במגוון מקצועות הכלכלה והניהול. כך נחשפים המשתתפים לעולם העסקים ורוכשים הכנה לשוק התעסוקה.
פרויקט "החממה הטכנולוגית" - סטודנטים מצטיינים בשנה ג' ישולבו כיועצים וכמלווים בפרויקט זה, אשר במסגרתו הופכים יזמים את הרעיון שברושתם למוצר מוגמר. המשתתפים יעבדו בקבוצות קטנות תחת הנחייה אקדמית ויסייעו לתהליכי פיתוח וביצוע של תכניות עסקיות וסקרי שוק עבור היזם והחממה הטכנולוגית.
חדר עסקאות - במסגרת התמחות זו יתנסו המשתתפים בחדר סחר מקצועי הפועל הקמפוס ומדמה חדר מסחר בבנקים או בחברות השקעה. בחדר זה יוכלו המשתתפים להתעדכן בנתוני הבורסה, להתנסות בכלי סחר מתקדמים ובמאגרי מידע פיננסיים עולמיים.
לבוגרי מסלול הלימודים אשר יעמדו בהצלחה בכל הדרישות יוענק תואר ראשון B.A בכלכלה וניהול מטעם האקדמית עמק יזרעאל.
הבוגרים יוכלו להשתלב בשוק העבודה ככלכלנים, יועצי השקעות, בנקאים, אנליסטים, תמחירנים, יועצים פיננסיים, חשבים ומנהלים במסגרת החברות והארגונים המובילים במשק, בחברות הייטק ועוד.